**DĖL ROKIŠKIO RAJONO SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS**

2022 m. balandžio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsniu, Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašu, patvirtintu Rokiškio rajono savivaldybės tarybos 2020 m. gegužės 29 d. sprendimu Nr. TS-158 „Dėl Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, atsižvelgdama į asociacijos Verksnionių kaimo bendruomenės 2022 m. kovo 18 d. prašymą „Dėl Rokiškio rajono savivaldybės turto perdavimo panaudos pagrindais“ ir asociacijos Lašų kaimo bendruomenės 2022 m. balandžio 6 d. prašymą „Dėl Rokiškio rajono savivaldybės turto perdavimo panaudos pagrindais“, Rokiškio rajono savivaldybės taryba nusprendžia:

* 1. Perduoti laikinai, 10 (dešimčiai) metų, neatlygintinai valdyti ir naudotis panaudos pagrindais Rokiškio rajono savivaldybei nuosavybės teise priklausantį turtą:
  2. asociacijai Verksnionių kaimo bendruomenei, kodas 300073581, buveinės adresas: Vilniaus g. 4, Kamajai, Rokiškio r. sav., 114,88 kv. m patalpas, esančias pastate – mokykloje (patalpos kadastrinių matavimų byloje pažymėtos: ½ 1-1 (0,78 kv. m iš 1,55 kv. m), ½ 1-2 (1,35 kv. m iš 2,70 kv. m), 1-4 (12,66 kv. m), 1-8 (2,13 kv. m), 1-9 (1,73 kv. m), 1-10 (6,44 kv. m), 1-11 (1,32 kv. m), 1-12 (1,40 kv. m), 1-13 (1,30 kv. m), 1-14 (1,39 kv. m), 1-15 (6,84 kv. m), 1-16 (53,41 kv. m), 1-17 (24,13 kv. m)), unikalus Nr. 4400-0891-4298, esančias Dviragio g. 22, Verksnionių k., Kamajų sen., Rokiškio r. sav., bendras pastato plotas – 156,31 kv. m, kurių bendra įsigijimo balansinė vertė 2022 m. balandžio 30 d. – 37012,38 Eur (Europos Sąjungos lėšos - 6662,23 Eur, valstybės biudžeto lėšos – 1850,62 Eur, savivaldybės biudžeto lėšos – 28499,53 Eur) bendra turto likutinė vertė 2022 m. balandžio 30 d. – 5599,94 Eur (Europos Sąjungos lėšos – 3702,52 Eur, valstybės biudžeto lėšos – 895,12 Eur, savivaldybės biudžeto lėšos – 1002,30 Eur), turto registravimo grupė – 1202200.
  3. asociacijai Lašų kaimo bendruomenei, kodas 302749859, buveinės adresas: Biržupio g. 4, Lašų k., Kriaunų sen., Rokiškio r. sav., 285,16 kv. m patalpas, esančias pastate – darželyje (patalpos kadastrinių matavimų byloje pažymėtos: P-1 (4,02 kv. m), 1-2 (3,77 kv. m), 1-3 (15,27 kv. m), 1-4 (67,80 kv. m), 1-5 (55,20 kv. m), 1-6 (13,51 kv. m), 1-7 (2,56 kv. m), 1-8 (2,56 kv. m), 1-9 (4,76 kv. m), 1-10 (4,90 kv. m), ½ 1-25 (2,05 kv. m iš 4,10 kv. m), ½ 1-26 (2,31 kv. m iš 4,63 kv. m), 1-30 (1,93 kv. m), 1-31 (1,19 kv. m), 1-32 (2,76 kv. m), ½ 1-33 (8,77 kv. m iš 17,54 kv. m), 1-38 (65,84 kv. m), 1-39 (23,98 kv. m), ½ 1-42 (1,98 kv. m iš 3,96 kv. m)) unikalus Nr. 7399-0013-9019, Biržupio g. 4, Lašų k., Kriaunų sen., Rokiškio r. sav., bendras pastato plotas – 727,55 kv. m, kurių bendra įsigijimo balansinė vertė 2022 m. balandžio 30 d. – 10333,07 Eur, bendra turto likutinė vertė 2022 m. balandžio 30 d. – 4157,21 Eur, turto registravimo grupė – 1202200, savivaldybės biudžeto lėšos.

1. Nustatyti:
   1. šio sprendimo 1 punkte nurodytas turtas negali būti naudojamas ūkinei-komercinei veiklai vykdyti;
   2. šio sprendimo 1.1 papunktyje nurodytas turtas skirtas teikti pagalbą, sietiną su užimtumo arba socialinės integracijos per vaikų ir suaugusiųjų neformalųjį švietimą ir kultūrinę veiklą skatinimui bei tenkinti gyvenamosios vietovės bendruomenės viešuosius poreikius;
   3. šio sprendimo 1.2 papunktyje nurodytas turtas skirtas tenkinti gyvenamosios vietovės bendruomenės viešuosius poreikius, skatinti pilietinės bendruomeninės visuomenės kūrimąsi gyvenamojoje vietovėje, kurti saugią ir patogią gyvenamąją aplinką, puoselėti bendruomenės dvasines vertybes, tenkinti svarbiausius bendruomenės socialinius, kultūrinius ir ūkinius poreikius.
2. Pritarti savivaldybės turto panaudos sutarties projektams:
   1. savivaldybės turto panaudos sutarčiai su asociacija Verksnionių kaimo bendruomene (pridedama);
   2. savivaldybės turto panaudos sutarčiai su asociacija Lašų kaimo bendruomene (pridedama).

4. Įgalioti savivaldybės administracijos direktorių, jo nesant – savivaldybės administracijos direktoriaus pavaduotoją, pasirašyti 1 punkte nurodytas savivaldybės turto panaudos sutartis ir savivaldybės turto, suteikto panaudos pagrindais, perdavimo ir priėmimo aktus.

1. Skelbti sprendimą savivaldybės interneto svetainėje [www.rokiskis.lt](http://www.rokiskis.lt) ir Teisės aktų registre.

Šis sprendimas per vieną mėnesį gali būti skundžiamas Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Gailutė Vaikutienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RAJONO SAVIVALDYBĖS TURTO PERDAVIMO LAIKINAI NEATLYGINTINAI VALDYTI IR NAUDOTIS PANAUDOS PAGRINDAIS“ AIŠKINAMASIS RAŠTAS**

**Sprendimo projekto tikslai ir uždaviniai.**

Suteikti panaudos pagrindais laikinai, 10 metų, neatlygintinai valdyti ir naudotis Rokiškio rajono savivaldybei (toliau – Savivaldybė) nuosavybės teise priklausantį nekilnojamą turtą asociacijai Verksnionių kaimo bendruomenei ir asociacijai Lašų kaimo bendruomenei.

**Teisinio reguliavimo nuostatos.**

Lietuvos Respublikos vietos savivaldos įstatymo 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnis, Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašas, patvirtintas Rokiškio rajono savivaldybės tarybos 2020 m. gegužės 29 d. sprendimu Nr. TS-158 „Dėl Rokiškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ (toliau – Panaudos tvarkos aprašas).

**Sprendimo projekto esmė.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 14 straipsnyje nurodyta, kad savivaldybės turtas gali būti perduodamas asociacijoms laikinai neatlygintinai valdyti ir naudotis, jeigu pagrindinis veiklos tikslas yra bent vienas iš Įstatymo 14 straipsnio 2 dalyje nurodytų tikslų.

Verksnionių kaimo bendruomenė 2022 m. kovo 18 d. pateikė prašymą dėl Rokiškio rajono savivaldybės turto – 114,88 kv. m patalpų, esančių pastate – mokykloje, Dviragio g. 22, Verksnionių k., Kamajų sen., Rokiškio r. sav., (toliau – Patalpos) perdavimo panaudos pagrindais. Patalpos bus skirtos neįgaliųjų, senyvo amžiaus žmonių, vaikų, gyvenančių socialinės rizikos šeimose problemų sprendimui, kultūrinei, sportinei, švietėjiškai veiklai organizuoti, tradicijų plėtojimui ir atgaivinimui, kaimo švenčių organizavimui, labdaros teikimui.

Šios patalpos Verksnionių kaimo bendruomenei iki 2022 m. balandžio 20 d. buvo suteiktos panaudos pagrindais. Bendruomenei patalpos labai reikalningos, kadangi visus šius metus Verksnionių kaimo bendrumenė šiose patalpose vykdė veiklą, patalpas prižiūrėjo ir puoselėjo, todėl prašo leisti sudaryti naują sutartį 10 metų laikotarpiui.

Lašų kaimo bendruomenė 2022 m. balandžio 11 d. pateikė prašymą dėl Rokiškio rajono savivaldybės turto – 285,16 kv. m patalpų, esančių pastate – darželyje, Biržupio g. 4, Lašų k., Kriaunų sen., Rokiškio r. sav., (toliau – Patalpos) perdavimo panaudos pagrindais. Patalpos bus skirtos gyvenamosios vietovės bendruomenės viešiesiems poreikiams tenkinti, skatinti pilietinės bendruomeninės visuomenės kūrimąsi gyvenamojoje vietovėje, kurti saugią ir patogią gyvenamąją aplinką, puoselėti bendruomenės dvasines vertybes, tenkinti svarbiausius bendruomenės socialinius, kultūrinius ir ūkinius poreikius.

Lašų kaimo bendruomenei panaudos pagrindais šios patalpos suteiktos iki 2022 m. gegužės 3 d., tačiau asociacijai prašo sudaryti naują sutartį 10 metų laikotarpiui, kadangi patalpos reikalingos bendruomenės poreikiams, puoselėjant bendruomenės dvasines vertybes, tenkinant svarbiausius bendruomenės socialinius, kultūrinius ir ūkinius poreikius.

Vadovaudamiesi Panaudos tvarkos aprašu, siūlome Savivaldybės tarybai priimti sprendimą suteikti patalpas panaudos pagrindais: asociacijai Verksnionių kaimo bendruomenei ir asociacijai Lašų kaimo bendruomenei.

Taip pat šiuo sprendimu siūloma pritarti Savivaldybės turto panaudos sutarties projektams (pridedama).

Projekto rengėjo atliktas poveikio konkurencijai ir atitikties valstybės pagalbos reikalavimams vertinimas pridedamas.

**Laukiami rezultatai.**

Bus patenkinti Verksnionių kaimo bendruomenės ir Lašų kaimo bendruomenės poreikiai.

**Finansavimo šaltiniai ir lėšų poreikis**.

Nenumatomas.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vyriausioji specialistė Gailutė Vaikutienė